《印累累》
宋代·吕本中

印累累，绶若若，不如相逢一饷乐。谷量牛马斗量珠，不如闭门乐读平生书，居闲意气或有馀。

利害毫发过，不能以手援其躯。风吹月明，落我庭树。

宿乌夜惊，徐徐飞去。昼夜有程，汝何不住。前畏弹射，后畏网罗。

孰视鸿鹄，云霄可摩。亦知人生，如意少不如意多。

富贵欲长保，执斧不见柯。印累累如此，宿鸟飞去何。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。